TERMENI DE REFERINTA
Acreditarea CMR a conținutului a 4 cursuri de formare a medicilor de familie

Creditarea CMR a sesiunilor de curs organizate in Regiunea Bucuresti - Ilfov
PREAMBUL & OBIECTIV
Fundatia Romanian Angel Appeal in parteneriat cu Directiile de Sanatate Publica din Teleorman, Alba și Bihor implementeaza in prezent proiectul ”Personal specializat pentru un sistem de sanatate modern!” finantat din Fondul Social European, Programul Operațional Capital Uman 2014-2020, Axa Prioritară 4 Incluziunea socială și combaterea sărăciei, Obiectiv Specific 4.8 Îmbunătătirea nivelului de competențe al profesionistilor din sectorul medical. 
Proiectul are ca obiectiv general imbunatatirea nivelului de competente profesionale pentru 647 de medici de familie din toata tara, implicati in furnizarea de servicii medicale in cadrul a 3 programe nationale - Sanatate Mintala, Sanatatea femeii și copilului, Boli netransmisibile majore, subprogramul Boli cardiovasculare - prin participarea acestora la cursuri rezidentiale de formare.
Cursurile propuse in proiect vor fi elaborate de medici de specialitate cu experienta clinica si academica si vor avea un impact deosebit asupra grupului tinta ale carui nevoi s-au analizat anterior.
Cele 4 cursuri de formare ce vor fi livrate in cadrul proiectului sunt: 

Cursul 1 - Cresterea nivelului de competente profesionale a medicilor de familie implicati in abordarea pacientilor cu boli cardiovasculare
Cursul 2 - Cresterea nivelului de competente profesionale a medicilor de familie implicati in abordarea copiilor cu tulburari de spectru autist
Cursul 3 - Cresterea nivelului de competente profesionale a medicilor de familie implicati in abordarea pacientilor cu patologie psihiatrica 
Cursul 4 - Cresterea nivelului de competente profesionale a medicilor de familie implicati in diagnosticul prenatal pentru limitarea incidentei malformatiilor congenitale si a bolilor genetice.
RESPONSABILITATILE EXPERTULUI SELECTAT
Principalele responsabilitati ce revin Expertului acreditare CMR sunt urmatoarele:

1. Isi insuseste informatiile referitoare la legislatia de acreditare a cursurilor de formare medicală rezidentiala si le actualizeaza constant.

2. Contribuie cu expertiza sa la pregatirea dosarului de eveniment, a anexelor solicitate de CMR pentru creditare, inițializarea graficii evenimentelor, transmiterea datelor participanților catre CMR conform deciziilor CMR.

3. Se ocupa de depunerea conforma  si la termen a dosarelor la CMR, conform calendarului proiectului.

4. Pastreaza comunicarea cu Colegiul Medicilor din Romania si dupa caz, cu Colegiile Judetene ale Medicilor referitor la respectarea calendarului de creditarea a cursurilor organizate prin proiect.
5. Colaborează cu echipa de proiect pentru elaborarea documentelor ce vor fi depuse la CMR după organizarea fiecărui curs (fișe de prezență, chestionare de evaluarea satisfacției participantilor etc) si se asigura ca certificatele participantilor au fost eliberate si distribuite.
6. Participa la intalnirile de lucru si planificare propuse de coordonatorul de dezvoltare si implementare programe de formare sau managerul de proiect.
7. Comunica cu Expertii de acreditare locali, precum si cu responsabilii, expertii si coordonatorii de formare din echipa de proiect pentru a se asigura că implementarea cursurilor se desfasoara conform calendarului de acreditare.

8. Elaboreaza rapoarte catre CMR si CJM, OIR POSDRU la cerere si conform necesitatilor proiectului.

9. Transmite către RAA conținutul acreditat/creditat al cursurilor, conform calendarului agreat si comunicat de coordoantorul dezvoltare si implementare programe de formare.
CALENDAR si LIVRABILE
Perioada de colaboare:  26 luni consecutive, conform calendarului de implementare a activităților proiectului   
	Nr crt.
	Activitate 
	Livrabil 
	Termen de livrare
	Responsabili

	1
	Pregatire dosar si depunere la CMR in vederea acreditarii cursului 2 
	Curs Tulburarile de spectru autist- acreditat  
	40 de zile de la primire conținut curs 2
	Expert acreditare CMR  

	2
	Pregatire dosar si depunere la CMR in vederea acreditarii cursului 1
	Curs Boli cardiovasculare -acreditat
	40 de zile de la primire conținut curs 1
	Expert acreditare CMR  

	3
	Pregatire dosar si depunere la CMR in vederea acreditarii cursului 3 
	Curs Tulburări psihice - acreditat 
	40 de zile de la primire conținut curs 3
	Expert acreditare CMR  

	4
	Pregatire dosar si depunere la CMR in vederea acreditarii cursului 4 
	Curs Boli genetice - acreditat
	40 de zile de la primire conținut curs 4
	Expert acreditare CMR  

	5
	Pregatire dosare si depunere la CMR in vederea creditarii sesiunilor de curs din Regiunea Bucuresti-Ilfov
	8 dosare de curs - aprobate si 8 sesiuni de curs creditate la CMR
	Termenul de creditare pentru fiecare sesiune se va fixa ulterior, conform calendarului cursurilor 
	Expert acreditare CMR  


CERINTE SPECIFICE
Calificare: Studii superioare, licenta in medicina 

Experienta profesionala: 
· Experienta de minim 5 ani in relationarea cu diferite grupuri de specialisti din domeniul medical

· Experienta in operare pe calculator și elaborare de documente in format digital 

· Experienta in activitatea de pregatire pentru acreditare cursuri si creditare evenimente stiintifice de educație medicala poate constitui un avantaj 

